**סילבוס**

דמוקרטיה, ליברליזם וקפיטליזם: ארצות הברית מהקמתה ועד ימינו

Democracy, Liberalism and Capitalism: USA from its Creation

פרופ' נווה אייל

עוזר הוראה: רן קלדרון

כתובת דוא"ל להתקשרות: rankalderon@gmail.com

**תיאור הקורס**: הקורס עוקב אחר התפתחותה של ארצות-הברית באמצעות בחינה של התרחשויות פוליטיות, כלכליות, חברתיות ותרבותיות. נדון בשורה של תהליכים בהיסטוריה של ארצות-הברית, כגון: עיצוב המשטר האמריקני, חוקתו, וזהות אזרחיו; מלחמת האזרחים והשלכותיה; תהליכי תיעוש, הגירה ועיור; התפתחות הקפיטליזם האמריקני; תנועות מחאה, רפורמה ותיקון; עליית מעמדה של ארה"ב בזירה הבינלאומית עד להפיכתה למעצמת על במאה העשרים; מקומה של ארה"ב בראשית האלף השלישי. בין יתר הנושאים נתמקד בהצהרת העצמאות האמריקנית; החוקה; רפורמות במאה התשע-עשרה; העבדות ומלחמת האזרחים; התור המוזהב והעידן הפרוגרסיבי; המשבר הכלכלי והניו-דיל; ארה"ב במלחמות העולם; המלחמה הקרה והמקרתיזם; מלחמת וייטנאם; תנועות מחאה ותרבות הנגד; השמרנות החדשה; גלובליזציה; אופי ההגמוניה האמריקנית באי הסדר העולמי החדש.

הקורס מתקיים במתכונת מקוונת. הרצאות הקורס הועלו למודל ושם תוכלו לעקוב אחריהן.

**דרישות הקורס:**

על כל תלמידה או תלמיד להגיש מטלת בית אחת. הציון הסופי בקורס ייקבע במלואו לפי הציון במטלה. כל החומר למטלה לקוח מתוך הרצאות הקורס במודל. קריאת הרשות הינה להעשרה בלבד. אין מטלות או דרישות נוספות.

מטלת הבית תועלה למודל, ויינתנו לכם כשלושה ימים להגיש את המטלה חזרה במודל. במטלה יופיעו שלוש שאלות פתוחות, שייסובו על חומר מכל שיעורי הקורס, ואתם תתבקשו להשיב על שתיים מתוכן. על כל שאלה תידרשו להשיב בשני עמודים כתובים לכל היותר, וסך הכול לא תעלה העבודה על ארבעה עמודים כתובים. כל תשובה מלאה תזכה בחמישים נקודות.

ניתן לגשת לאחד משני המועדים הבאים:

מועד א': 11-13/1/2023

מועד ב': 29-31/3/2023

**קריאת רשות**:

ריצ'רד הופשטטר, המסורת המדינית של אמריקה ויוצריה, פרקים 1-2,4; הווארד זין, היסטוריה עממית של ארצות הברית, תרגום מאנגלית: מתן קמינר (תל אביב: בבל, 2007), פרקים 6-7; פרנסיס פוקיימה, קץ ההיסטוריה והאדם האחרון, מאנגלית: נדיבה פלוטקין (תל אביב: אור-עם, 1993), עמ' 20

ספר הקורס: אייל נווה, ארצות הברית: דמוקרטיה בהתהוות מתמדת (רעננה: האוניברסיטה הפתוחה)

- עולם חדש, אדם חדש, עמ' 51-17.

- המהפכה האמריקנית – ניתוק ועצמאות, עמ' 73-51, הכרזת העצמאות האמריקנית.

- מ"ארצות" ל"ברית": החוקה הפדרלית, עמ' 93-73.

- התור הפדרליסטי: המאבק על דמות האומה, ע' 103-93.

- ייצוב הברית במאה התשע-עשרה, עמ' 137-104.

- עבדות, מלחמת האזרחים ושיקום, עמ' 170-138.

- צמיחה, שחיתות ורפורמה: העידן המוזהב והעידן הפרוגרסיבי, עמ' 199-173.

- אימפריאליזם ובדלנות; שפע, משבר וניו דיל, עמ' 241-231, 211-200.

- מ"מלחמה טובה" למלחמה קרה: ארה"ב כמעצמת-על, עמ' 214-211, 255-245, 262-259.

- עידן השפע ואמריקה האחרת, עמ' 221-214, 267-262, 301-291.

- בעיות של מנצחים: אי נחת, משבר אמון והשמרנות החדשה, עמ' 226-221, 269-267.